મહિલાઓએ દરેક અવસ્થામાં પોતાનું સૌંદર્ય જેવું છે તેવુ યથાવત રાખવું મુશ્કેલ છે. એવા ઘણાબધા પરિબળો અને કારણો છે જે તમારા સૌંદર્યમાં ડાઘ સમાન છે. જેમ કે વાત કરીએ અપર લિપના વાળ, મહિલાઓ માટે અપર લિપના વાળ સૌથી મોટી પરેશાની છે. અપર લિપના વાળના કારણે લિપસ્ટિકથી પણ હોઠ સારા નથી લાગતાં. લિપસ્ટિકની જગ્યાએ અપર લિપ વાળો હોઠ ઉપરનો કાળો ભાગ હાઇલાઇટ થતો હોય છે. અને ઘણીવાર મહિલાઓએ આના કારણે શરમમાં પણ મૂકાવુ પડતુ હોય છે. અને અપર લિપના વાળ કાઢવા માટે રોજે રોજ પાર્લર જવુ પણ શક્ય નથી. ઘણીવાર એવુ પણ બને છે કે રોજિંદા વ્યસ્ત જીવનમાં સમય નથી હોતો કે તમે અપર લિપ કરાવવા માટે પાર્લરમાં જઇ શકો. એટલે મહિલાઓ અપર લિપ કરાવવાનું ટાળતી હોય છે અને ધીમે-ધીમે એ વધી જતી હોય છે. તમે અપર લિપ કરવા માટે કઇ પદ્ધતિનો ઉપયોગ કરો છો એ જાણવુ પણ જરૂરી છે. કારણ કે એનાથી પણ તમારા અપર લિપના વાળનો ગ્રોથ હોય છે. જો તમે અપર લિપ પર શેવિંગ કરશો તો વાળ ખૂબ જલદી અને જાડા આવશે. હેર રિમૂવર ક્રીમની મદદથી અપર લિપના વાળ કાઢશો તો એટલા ભાગની સ્કીન જલદીથી કાળી પડી જશે. એટલે આ બંને પદ્ધતિ કરતા સૌથી સરળ અને સારી પદ્ધતિ છે થ્રેડિંગ અને વેક્સિંગ. પરંતુ જો કોઇ ત્યાં વેક્સિંગ ન કરાવી શકે, વધુ પડતુ ખેંચાતુ હોય તો થ્રેડિંગ કરી અપર લિપના વાળથી છૂટકારો મેળવી શકો છો. આ સિવાય કેટલાક ઘરગથ્થુ નુસખાથી પણ અપર લિપના વાળ દૂર કરી શકો છો. અપર લિપના વાળ હટાવવા માટે ચણાનો લોટ સૌથી સારો વિકલ્પ છે. ચણાના લોટ સાથે હળદર અને બે ટીપાં મધના મિક્સ કરી પેસ્ટ બનાવી દો. આ પેસ્ટને હોઠ પર લગાવી દો અને સૂકાય જાય પછી આંગળીને ભીની કરી ઘસી નાખો. હોઠની ઉપર જે દિશામાં વાળ હોય તેની અલગ દિશા તરફ આંગળીથી ઘસો. ધીમે-ધીમે અપર લિપના વાળ ઓછા થતા દેખાશે. ચણાનો લોટ અને હળદર ચહેરા માટે પણ સારા છે. જો ચહેરા પર પણ તમારે નાના-નાના વાળ હોય તો તમે ચહેરા પર પણ આ લગાવી શકો છો. આમ પણ હળદરને સૌંદર્ય માટે ખૂબ સારી ગણવામાં આવે છે. આ જ રીતે તમે દૂધમાં હળદરને મિક્સ કરીને પાતળી પેસ્ટ તૈયાર કરી દો. આ પેસ્ટને વધુ માત્રામાં તમારા હોઠ પર લગાવો જેથી હોઠ ઉપરના વાળ ઓછા થઇ જશે. જો તમારે દૂધ સાથે પેસ્ટ ન બનાવી હોય અથવા તમારે દૂધનો ઉપયોગ ન કરવો હોય તો પાણી સાથે પણ પેસ્ટ બનાવી શકો છો.